A feladatokat 2012. március 24-re (órára) kell megoldani (érdemes kinyomtatni), együtt leellenőrizzük!

1. Állapítsa meg a következő főkönyvi számlák december 31-iegyenlegét!

122. Telek, telkesítés

123. Épületek, épületrészek

129. Ingatlanok terv szerinti értékcsökkenése

A vállalkozás 6 éve működik. Az alapítástól kezdve a főkönyvi számlákon kimutatott eszközállomány a tulajdonát képezi. Az alapítással egy időben vásárolta a telket, amellyel kapcsolatban a telek vételáraként kifizettek 12800 e Ft-ot, az átírási illeték összege 2000 e Ft volt. A telken lévő, használatba nem vett épület értéke 3400 e Ft, az épület bontási költsége 4000 e Ft, a telek építésre alkalmassá tétele érdekében elvégzett munkák értéke 2000 e Ft. Az üres telken üzemcsarnokot építettek, a beruházás értéke 69000 e Ft, az üzembe helyezés költsége 3000 e Ft. A beruházás megvalósításához hitelt vetek igénybe, a beruházási hitel kamata 8000 e Ft (ebből az aktiválásig figyelembe vehető 2000 e Ft). A telek szakértői véleménnyel alátámasztott piaci értéke 22800 e Ft volt. Az értékcsökkenés elszámolása a hónap első napján állományban lévő eszközök után történik. Az ingatlanok tervezett használati ideje 20 év, az értékcsökkenés elszámolása lineáris módszerrel történik. Az épület a tárgyévben 5,5 éves volt.

2. Egy vállalkozás kiemelt számláinak egyenlegei:

13. Műszaki berendezések, gépek, járművek

139. Műszaki berendezések, gépek, járművek értékcsökkenése

384. Elszámolási betétszámla

Kontírozza a következő gazdasági eseményeket, majd könyvelje főkönyvi számlavázlatokon!

1. A vállalkozás egy raktár építését tervezi. Saját pénzéből elkülönített 15000000 Ft-ot, a hitelintézettől 18000000 Ft beruházási hitelt igényelt. A saját pénzeszköz elkülönítéséről a terhelési értesítés megtörtént.

2. A raktár gépi berendezéseinek megrendelését a szállító 10000000 Ft összegben visszaigazolta.

3. A tervező cég az építési dokumentációt elkészítette, a számla összege 500000 Ft+27% Áfa.

4. Megérkezett az „Építő” Kft. számlája az alapozási munkálatokról 5000000 Ft összegben (fordított Áfa).

5. Megérkezett a bank értesítése az elkülönítés jóváírásáról.

6. A kivitelező vállalkozás megküldte az építkezéssel kapcsolatos számlát 12500000 Ft (fordított Áfa). Az elkülönített pénzeszközből a számlát a bank kiegyenlítette.

7. A bank értesítése szerint az igényelt beruházási hitelkeret felhasználható.

8. A vállalkozás elkülönített pénzeszközéből és hitelből kiegyenlítette az „Építő” Kft. első számláját.

9. Megérkeztek a raktár gépi berendezései, a számla szerint a berendezések értéke 6400000 Ft+27% Áfa, a szállítási költség 63500 Ft (Áfa-val). A biztosítási díj összege bruttó 100000 Ft.

10. Az építkezéssel kapcsolatban kivetett, önkormányzatnak fizetendő hatósági díj 60000 Ft, az illetékek összege 88000 Ft.

11. A raktár gépi berendezéseinek üzembe helyezési számlája 558800 Ft (Áfa-val). 

12. A biztosítási díjat a vállalkozás elszámolási betétszámlájáról átutalta.

13. A bank az elkülönített pénzeszközök után 10000 Ft kamatot jóváírt.

14. A raktár használatba vétele szeptember 1-jén történt meg. Az üzembe helyezési okmány szerint az ingatlanok értéke 14648000 Ft, a többi termelő jellegű gépi berendezés.
15. A vállalkozás a rendelkezésre álló forrásokból (elkülönített pénzeszköz, hitel, elszámolási betétszámla) kiegyenlítette a beruházással kapcsolatos valamennyi tartozását.

16. A vállalkozás október 1-jén beruházási hitel törlesztése címén az elszámolási betétszámlájáról átutalt 75000 Ft-ot, amiről a bank terhelési értesítése megérkezett.

17. Az igénybe vett hitel után a bank 20000 Ft kamatot leemelt a számlánkról.

